[{"text_idx": "#000001", "text": "Gyda theithio a chymdeithasu yn ffactorau annatod o fod yn Aelod o Glwb Ffermwyr Ifanc, braf oedd cael aelodau o wyth sir ynghyd ar gyfer taith dros nos gyntaf aelodau iau\u2019r mudiad. Mae rhaglen ryngwladol CFfI Cymru yn un arbennig yn flynyddol yn rhoi\u2019r cyfle i gymaint o aelodau deithio ar draws y byd. Yn ystod y flwyddyn 2022-23, mi fydd 70 o aelodau wedi teithio gyda\u2019r rhaglen i dros 10 o leoliadau. Eleni, roedd y Pwyllgor Rhyngwladol, drwy gyd-weithio gyda\u2019r Fforwm Ieuenctid, yn awyddus i drefnu taith ychwanegol; taith dros nos ar gyfer aelodau iau y mudiad."}, {"text_idx": "#000004", "text": "Yn o\u0302l arolwg cafodd ei hanfon at rheiny wnaeth fynychu, roedd pawb wedi ymateb yn dweud eu bod wedi mwynhau cyfarfod pobl ar draws Cymru a chreu ffrindiau newydd. Braf oedd clywed tuag at ddiwedd y daith eu bod yn awyddus i weld ei gilydd eto. Bu\u2019r daith ieuenctid yn un pwysig i fabwysiadu sgiliau CFfI i\u2019r aelodau sydd yn eu blynyddoedd cynnar o fewn CFfI, cyfle i deithio, magu hyder, cymdeithasu a gweithio fel ti\u0302m. Y gobaith yw bydd mwy o ddigwyddiadau ar gyfer aelodau iau a bydd aelodaeth Fforwm Ieuenctid CFfI Cymru yn cynyddu."}, {"text_idx": "#000005", "text": "Diolch yn fawr i\u2019r rhai wnaeth gynnal sesiynau i ddiddanu\u2019r criw, i\u2019r pwyllgor rhyngwladol, Jengyd a Fferm Trawsgoed, hefyd i brifysgol Aberystwyth am fod yn lleoliad delfrydol ar gyfer y penwythnos. Ymlaen at y nesaf!"}]